ZAPISNIK

8. seje **SVETA ZAVODA** Vrtca Tržič, ki je bila v sredo, 7. 12. 2022, ob 18. uri v zbornici enote Palček Vrtca Tržič.

Prisotni člani sveta zavoda:

Petra Bodlaj – predstavnica zaposlenih Vrtca Tržič, predsednica Sveta zavoda Vrtca Tržič, Tina Golmajer – predstavnica zaposlenih Vrtca Tržič, Andreja Pogačnik – predstavnica zaposlenih Vrtca Tržič, Špela Štefe – predstavnica zaposlenih Vrtca Tržič, Primož Uranič – predstavnik zaposlenih Vrtca Tržič, Manca Pančur – predstavnica občine ustanoviteljice, Katja Potrebuješ – predstavnica staršev, Mateja Kopač – predstavnica staršev

Drugi prisotni: Andreja Gimpelj Kovačič – pomočnica ravnateljice Vrtca Tržič, Mojca Janc – pomočnica ravnateljice Vrtca Tržič

Opravičeno odsotna: Špela Kogovšek Sajovic – predstavnica staršev, Anže Perčič – predstavnik občine ustanoviteljice, namestnik predsednice Sveta zavoda Vrtca Tržič

Drugi odsotni: Ivan Kokalj – predstavnik občine ustanoviteljice

Zapisnikar seje je Kristina Lindav, tajnica vrtca.

Dnevni red:

1. Pregled zadnjega zapisnika, realizacija sklepov zadnje seje, potrditev sklepa korespondenčne seje (Petra Bodlaj)
2. Potrditev Finančnega načrta za leto 2023 (priloga 1) (Mojca Janc)
3. Glasovanje o izbiri kandidatke za ravnateljico Vrtca Tržič (Petra Bodlaj)
4. Pobude, predlogi, vprašanja.

**Ad 1.**

Predsednica je vse prisotne pozdravila in ugotovila, da je svet sklepčen. Opravičila je odsotnost ravnateljice, ki je v bolniškem staležu.

Dnevni red je bil sprejet. Prešla je na prvo točko, pregled zapisnika zadnje seje. Zapisnik prejšnje seje je bil potrjen. Sklep korespondenčne seje je bil sprejet.

**Ad 2.**

Mojca Janc je predala informacije računovodkinje Metke Kočar glede Finančnega načrta za leto 2023, in sicer da je bil ustvarjen julija letos, ob mnogih neznankah (dvig plač, poračun regresa itd.), s strani občine ustanoviteljice pa je že potrjen. Poudarila je, da bo glede na napovedi v vsakem primeru v prihodnje potrebna sprememba načrta. Metka Kočar je bila na daljavo dostopna za vprašanja in pojasnila, a le-teh ni bilo.

**SKLEP 1:** Svet zavoda Vrtca Tržič je potrdil Finančni plan za leto 2023.

**Ad 3.**

Petra Bodlaj je povedala, da sta na razpis za ravnateljico vrtca prišli dve prijavi, po dopolnitvi s strani ene izmed kandidatk sta obe prijavi popolni in obe kandidatki izpolnjujeta pogoje iz razpisa.

Predsednica je predstavila mnenji sveta staršev in vzgojiteljskega zbora, obe mnenji izražata podporo kandidatki Tatjani Blaži. Povabila je člane sveta zavoda k prevzemu glasovnice in glasovanju. Glasovanje članov sveta zavoda o kandidatkah je bilo tajno, z glasovnicami.

Izid glasovanja:

1. Jerneja Terlikar: 0 glasov
2. Tatjana Blaži: 8 glasov

**SKLEP 2:** Svet zavoda Vrtca Tržič bo oblikoval in posredoval predlog za imenovanje kandidatke Tatjane Blaži za ravnateljico Vrtca Tržič v mnenje pristojnemu ministru.

Ad 4.

Pobud, predlogov in vprašanj, ki bi jih moral obravnavati svet zavoda, ni bilo.

Seja je se je zaključila ob 18.30.

Zapisnikar: Predsednica Sveta zavoda Vrtca Tržič

Kristina Lindav Petra Bodlaj